[bookmark: _GoBack]1. Наименования на режима/услугата и уникален идентификатор, съгласно Регистъра на услугите:  1381 Прекратяване на временния режим за опазване на декларираната недвижима културна ценност
2. Нормативно основание: Чл. 61, ал. 1 от Закона за културното наследство и чл.23, ал. 2 от Наредба № Н-12 от 21.11.2012 г. за реда за идентифициране, деклариране, предоставяне на статут и за определяне на категорията на недвижимите културни ценности, за достъпа и подлежащите на вписване обстоятелства в Националния регистър на недвижимите културни ценности
3. Срок за предоставяне: Два месеца
4. Срок на действие на документа/индивидуален административен акт: Безсрочно
5. Орган, осъществяващ контрол върху дейността на органа  по предоставянето на услугата: ВАС
6. Ред, включително срокове, за обжалване на действията на органа по предоставяне на услугата. Орган, пред който се  обжалва индивидуален административен акт: ВАС. Ред и срокове: по реда на АПК.
7. Процедура по предоставяне на административна услуга/издаване на индивидуалния административен акт. Всички изисквания към потребителите и всички необходими документи, които следва потребителите да предоставят:
	Декларираните недвижими обекти подлежат на заключителна оценка във връзка с регистрирането им като културни ценности, която се извършва от Националния институт за недвижимо културно наследство (НИНКН) при взаимодействие със специализирани институции и компетентни лица.
Когато от заключителната оценка се установи, че деклариран обект не отговаря на критериите за културна и научна стойност и обществена значимост, автентичност, степен на съхраненост и взаимодействие със средата и обществото, директорът на НИНКН прави предложение до министъра на културата за прекратяване на временния режим за опазване
Предложението се разглежда от Специализирания експертен съвет за опазване на недвижимите културни ценности (СЕСОНКЦ) към министъра на културата. 
Работата на съвета се организира в заседания, които се провеждат в 10-дневен срок от постъпване на предложението.
СЕСОНКЦ изготвя становище до министъра на културата в едномесечен срок от получаване на предложението на директора на НИНКН.
Констатациите и предложенията на СЕСОНКЦ по направените предложения, се отразяват в протокол, който се подписва от всички членове на съвета и се одобрява от министъра на културата.
Въз основа на становището на съвета НИНКН в 14-дневен срок подготвя окончателните материали, необходими за издаване на заповедта на министъра на културата.
В 14-дневен срок от получаване на окончателния материал, подготвен от НИНКН, министърът на културата издава заповед за прекратяване на временния режим на недвижима културна ценност.
Заповедите на министъра на културата се вписват в публичния регистър по чл. 60 от Закона за културното наследство към НИНКН, чрез който се осъществява и достъпът до тях.
8. Всички образци и формуляри, които се попълват за предоставянето на административната услуга: 
Материалите, попълнени фишове - приложения 3 и 4 към Наредба № Н-12, необходимите становища и експертизите, които ще се разглеждат и обсъждат от Специализирания експертен съвет за опазване на недвижимите културни ценности, се внасят с придружително писмо на хартиен и електронен носител (оригинал) от директора на НИНКН.
9. Начин за заявяване на услугата: Чрез деловодната система на министерството и завеждане писмо на директора на НИНКН с приложените материали в деловодството на МК на хартия и електронен носител
10. Начин за получаване на услугата: На хартия и по деловодната система в НИНКН; 
10. Срок на действие на документа: безсрочно
11. Размер на таксата (цена): Услугата е безплатна.
12. Описание на начините на плащане: Услугата е безплатна.
13. Ред и срокове за обжалване: По реда на АПК  пред ВАС.
14. Електронен адрес за предложения  във връзка с услугата: няма.
15. Начини за получаване на резултата от услугата: По деловодна система и по поща – оригинал на заповедта на министъра на културата се изпраща в НИНКН, по поща – копия от заповедта се изпраща в съответната общинска администрация и регионалния инспекторат по опазване на културното наследство (ГД „ИОКН“). Министерството на културата уведомява общинските администрации и съответния регионален инспекторат по опазване на културното наследство и по компетентност Центъра за подводна археология за издадения акт в 7-дневен срок.

